Bebetonozva

Szürke világ, hideg falak

Penész tenyész a felszín alatt

Négy fal közé bezárt szolgák

Életüket bebetonozzák

Jellemtelen arcok, egyenes hátak

Egyszerre induló büszke lábak

Tekintetükön semmi se látszik

Az ember sokszor robotot játszik

Sötétben kelnek, mert vár a munka

Büszkén lépnek a kitaposott útra

Nem kell hobbi vagy valami más,

Csak havonta egyszer átutalás

Napi gondok nyomják a válluk

Újabb terhet pakolnak rájuk

Valami épül, mert zúgnak a gépek

Aztán semmi és múlnak az évek

Szürke világ, hideg falak

Elmebeteg gyilkos alak

Szól a parancs: Menj dolgozni!

Mindent, mindent lebetonozni!!!

Kiégett bábok sorban állnak

Unott pofával csodára várnak

A látvány sivár, szinte fojtó

Nem elég szürke még ez a bolygó?

ref.:

Hatalmas gépek a földet rágják

Remélem, a napi tömegsírt ássák

Letelt a műszak, jutalmat hoznak

Nézem, ahogy élve bebetonoznak.